Imtella' Ottubru 11, 2020 - Aġġornata 11 Ta' Ottubru, 2020 2:35pm Raġel ta' 26 sena minn Ħaż-Żebbuġ ġarrab xi ġrieħi wara li kien involut f'inċident tat-traffiku fin-Naxxar dalgħodu. L-inċident seħħ ftit wara t-8.00am fi Triq is-Salini x'ħin għal xi raġuni, is-sewwieq tilef il-kontroll tal-mutur tal-għamla Yamaha YZFR6 li kien qed isuq fid-direzzjoni minn Buġibba lejn Triq il-Kosta, u ħabat fi crash barrier. Fuq il-post issejħu l-Pulizija, il-Protezzjoni Ċivili, kif ukoll tim mediku li ħa lir-raġel lejn l-isptar Mater Dei b'ambulanza. It-triq baqgħet miftuħa għat-traffiku. L-investigazzjonijiet tal-Pulizija għadhom għaddejjin.